CELEX: 62009CA0002
Language: da
Date: 2010-06-03 00:00:00
Title: Sag C-2/09: Domstolens dom (Første Afdeling) af 3. juni 2010 — Regionalna Mitnicheska Direktsia — Plovdiv mod Petar Dimitrov Kalinchev (anmodning om præjudiciel afgørelse fra Varhoven administrativen sad — Bulgarien) (Punktafgifter — opkrævning af afgift af brugte køretøjer — større afgiftsbelastning af indførte brugte køretøjer end af køretøjer, der allerede er i brug på det nationale område — afgiftsbelastning på grundlag af køretøjernes fremstillingsår og kilometerstand — begrebet »lignende indenlandske varer« )

14.8.2010   
            
            
               DA
            
            
               Den Europæiske Unions Tidende
            
            
               C 221/8
            
         Domstolens dom (Første Afdeling) af 3. juni 2010 — Regionalna Mitnicheska Direktsia — Plovdiv mod Petar Dimitrov Kalinchev (anmodning om præjudiciel afgørelse fra Varhoven administrativen sad — Bulgarien)
   (Sag C-2/09) (1)
   
   (Punktafgifter - opkrævning af afgift af brugte køretøjer - større afgiftsbelastning af indførte brugte køretøjer end af køretøjer, der allerede er i brug på det nationale område - afgiftsbelastning på grundlag af køretøjernes fremstillingsår og kilometerstand - begrebet »lignende indenlandske varer«)
   2010/C 221/12
   Processprog: bulgarsk
   
      Den forelæggende ret
   
   Varhoven administrativen sad
   
      Parter i hovedsagen
   
   
      Sagsøger: Regionalna Mitnicheska Direktsia — Plovdiv
   
      Sagsøgt: Petar Dimitrov Kalinchev
   
      Sagens genstand
   
   Anmodning om præjudiciel afgørelse — Varhoven Administratriven Sad — fortolkning af EF-traktatens artikel 25 og artikel 90, stk. 1, og artikel 3, stk. 1, i Rådets direktiv 92/12/EØF af 25. februar 1992 om den generelle ordning for punktafgiftspligtige varer, om oplægning og omsætning heraf samt om kontrol hermed (EFT L 76, s. 1) — national (punkt-)afgift, som opkræves af brugte motorkøretøjer, der hidrører fra en medlemsstat, ved disses indførsel på det nationale område, og som er højere end den punktafgift, som skal betales for de nye motorkøretøjer, der er blevet indført på samme område, og med hensyn til hvilke der, når de er bragt i omsætning, ikke opkræves nogen punktafgift ved deres videresalg som brugte motorkøretøjer — udtrykket »lignende indenlandske varer« — de nationale bestemmelsers forenelighed med fællesskabsretten
   
      Konklusion
   
   
               1)
            
            
               Artikel 3, stk. 3, første afsnit, i Rådets direktiv 92/12/EØF af 25. februar 1992 om den generelle ordning for punktafgiftspligtige varer, om oplægning og omsætning heraf samt om kontrol hermed finder ikke anvendelse i et tilfælde som det i hovedsagen omhandlede og er derfor ikke til hinder for, at en medlemsstat vedtager en ordning med opkrævning af punktafgift af brugte motorkøretøjer ved deres indførsel til en medlemsstats område, mens der ikke direkte skal betales punktafgift ved videresalg af motorkøretøjer, der allerede befinder sig på denne medlemsstats område, og for hvilke der allerede er blevet betalt punktafgift i forbindelse med deres oprindelige indførsel på medlemsstatens område, for så vidt som en sådan ordning ikke i samhandelen mellem medlemsstaterne giver anledning til formaliteter i forbindelse med grænsepassage.
            
         
               2)
            
            
               Artikel 110, stk. 1, TEUF skal fortolkes således, at brugte køretøjer, der indføres til Bulgarien, skal anses for lignende varer i forhold til brugte køretøjer, der allerede er registreret på denne medlemsstats område, og som er blevet indført til denne stats område som nye køretøjer, uanset deres oprindelse.
            
         
               3)
            
            
               Artikel 110, stk. 1, TEUF er til hinder for, at en medlemsstat anvender en differentieret punktafgiftsordning for motorkøretøjer under omstændigheder som de i hovedsagen foreliggende, for så vidt som denne ordning belaster brugte køretøjer, der er indført fra andre medlemsstater, og brugte køretøjer, der allerede er registreret på denne medlemsstats område, og som er blevet indført hertil som nye køretøjer, forskelligt.
            
         
      (1)  EUT C 55 af 7.3.2009.